
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8326-18/2012

Előterjesztést készítette: Tóth Krisztina jegyző

Előterjesztés elkészítésének időpontja: 2012. október 12.
Előterjesztést véleményezi: PTÜB
Döntés módja: minősített szótöbbség 

Mellékletek: rendelettervezet /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. október 18-án tartandó munkaterv szerinti ülésére

7. napirendhez

Tárgy:
A köztisztaság fenntartásáról, valamint a zöldterület- és parkfenntartásról szóló önkormányzati rendelet módosítása
Tisztelt Képviselő-testület!
Mint talán ismeretes, a települési szemétlerakó bezárása és rekultivációja után szerettünk volna zöldhulladék-lerakót (komposztálót) működtetni a területen, ami meg is valósult egy időre, azonban a Közép-Duna-Völgyi Környezetvédelmi, Természetvédelmi és Vízügyi Felügyelőség felhívta a figyelmünket arra, hogy az sem működhet engedély nélkül, sőt üzemeltetése jelentős kötelezettségekkel jár.  

Így tehát nem volt más lehetőség, mint a zöldhulladék-lerakó végleges bezárása, ami azért nem okozott különösebb problémát a lakosság körében, mert ezzel szinte egyidőben megoldottá vált a zöldhulladék szervezett elszállítása. 
Mindazonáltal a köztisztaság fenntartásáról, valamint a zöldterület- és parkfenntartásról szóló 8/2009. (X. 15.) önkormányzati rendeletünk a mai napig tartalmazza a komposztáló igénybevételének lehetőségét, amit az előterjesztett rendeletmódosítással szeretnénk korrigálni, az érintett bekezdés szövegének módosításával.
Kérem az előterjesztés megtárgyalását, és a rendeletmódosítás elfogadását.

Sülysáp, 2012. október 12.

Horinka László s.k.


polgármester
MELLÉKLET
Sülysáp Nagyközség Önkormányzata Képviselő-testületének

…/2012. (...) önkormányzati rendelete 

a köztisztaság fenntartásáról, valamint a zöldterület- és parkfenntartásról szóló 8/2009. (X. 15.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alaptörvény 32. cikk (2) bekezdésével, a helyi önkormányzatokról szóló 1990. évi LXV. törvény 8. § (1) és 16. § (1) bekezdésével, valamint a hulladékgazdálkodásról szóló 2000. évi XLIII. törvény 31. § (2) bekezdésével kapott feladatkörében és felhatalmazás alapján a következőket rendeli el:

1. § Sülysáp Nagyközség Önkormányzata Képviselő-testületének a köztisztaság fenntartásáról, valamint a zöldterület- és parkfenntartásról szóló 8/2009. (X. 15.) önkormányzati rendelete 16. § (3) bekezdése helyébe a következő rendelkezés lép:

(3) Kerti hulladékot elégetni csak a 21-23. §-ban foglaltak betartásával szabad. 

2. § Ez a rendelet a kihirdetését követő napon lép hatályba, majd az azt követő napon hatályát veszti.

Sülysáp, 2012. október 18.

Horinka László
Tóth Krisztina


polgármester
jegyző
